Likatsin 27 (Art. 27). Ixkgalhiná tiyat xawá chuchut nemá tawilana latá nikitapakgta titsuntinpulatamatni xalilakgatumlipulatamatni, lakgchán lata ixkilhtsukut Lilakgatumpulataman, nemá kgalhinít chu kgalhí lakgchanat kamakamaxkí tatlajat wa ixlakán ixlikstukán, malakgawanima ixpuchiná xalikstu.
Tamakglhtinán (watayá tlan tlawakán tu xlakata xataskinit kakapulhuwa chu katapuxokgon litamaxokgon.|Lilakgatumpulataman kamikxniwá nakgalhí lakgchanat xla ixkgalhiná xalikstu xatipatunumaklakaskinkán xla xatatakgatsin xlakgstunín nemá tlan xla takgchipawalin, xlakata natlawakán lakxtúm tamakgputumin xla lhuwatakgalhín xakakapulhuwa, makgtakgalhkán, kgalhikán, xalitastakat xalilakxtum xla katilankapulataman xawá xatatlanit ixlatamatkán xlakán matakuxtunanín chu likachikin. Latá chuná nawalikán limapakgsin nemá liwajtaskiní xlakata nawankán aná nitlán natawilakán chu malakatsukikán xatatlanit tamaxkin, tamaklakaskin, tamakin xawá tu kalitlawakán tiyatchuchut xawá kakiwín, xlakata natlawakán tatlawán kakapulhuwa xawá xlimakatakaxkán chu lakatitumlinkan ixtamalakgawanin.|Makgtakgalhkán, tamatlanit xawá xatalakstakni pulataman; xlakata makgtakglhkán chu kaxtlawapalakán xalaktlán tawilat kakiwín; la makgpitsikán lakatilankatiyat; xlakata maklakaskínkán; latá tapakgsin, xalitamakxtumit xawá xalimakxtum puchalhkatni xla lichalhuwatiyat, chu pulataman; xlakata xalistakat xla lakatitsú ixpuchinatiyat xalakkatukuxtu; xlakata limalhuwit lipuchalhkatnitiyat, makgtakgalhnat kitstankanín, xalakkiwín chu xqatipakgatsi taskujut lilakgtaxtutamat xalakkatukuxtu, chu xlakata nimatlawinán kamalakgsputukán xatatakgatsín xlakgstu xawá xatalakgalhín takgalhín tlan natakalakxkalaja makgstantlawá tachixkuwit.|Lakgchán Lilakgatumlipulataman tanks xatatlajat latá wakg xalakgstu maklakaskinit ixpulaktamapupunú takgalhintilankatiyat xawá xpu'itat ixtampunpupunú xla tamakgstilittiyat; latá wakg xatutanistaknán usu lilanat nemá nitamatlanit, putanpupakglanka, lilakgnú usu xatajun tunistaknán, tamalakgawan pumakin nemá xlilakkaxlan tunu xatatakgatsin xala tiyat, la amá xatutanistaknán aná namaxtukán slipwachiwix chu ni slipwachiwix nemá kamaklakaskinkanit nak chuchut xalak pupunú; nemá taxtunit nak xamasni laklanka chiwix, akxni maklakaskinkán taskiní taskujut nak ixtanpintiyat; xatajuntunistaknán xatutanistaknán usu staknanín xla lilanat nemá tlan maklakaskinkán la muntapulikuchu; xapalha lilaklhkuyun; xalipasan chu latá wakg tuku kalaklhkuyukán palhajwa, chuchutwa usu xamixinat; xawa xakalakgwán nemá winak titsuntinpulatamatni lilakgatumlipulatamatni, latá akín xlitilanka chu latá talhkawalín nak lakgchanat xa'alakatunu lipulatamatni.|Ixtalakgalhín lilakgatumlipulataman chuchut xalak pupunú xakatitsuntinpulatamatni latá xlitilanka chu latá lhkawali (El, sic dof 20-01-1960) Ixlakgchanat Xa'alakatunulipulatanatni; chuchut xalak pupunú xalak ixpulakni; latá niku wilakgólh chuchut nemá kanikxniwá talatakilhstuka usu kaj kxni talakilhstuka pupunú lakgatumchuchut xalak ixpulakni nemá kaxtawilanít nemá tanks tatakilhwakana xatsalaman chuchut; xla kgalhtuchokgo xawá ixmakganitni xakatanks usu ni xakatanks, latá aná niliwaj ixputlaw aná nixtlawán tsuku chuchut xakanikxniwá, kaj kxni usu tajsen, latá nikgankgajuyachá nak pupunú, llakgatumchuchut, usu esteros xapuchiná lilakgatumlipulataman; xatsalanan chuchut xakamikxni usu kaj xni (intermitentes, sic DOF20-01-1960) xawá ixmakganitni xakatanks usu ni xakatanks, akxni ixputlaw amá latá ixlitilanka usu kaj lakatitsuntín watayá, namakuán xalitapakgtat titsuntinpulatamatni lilakgatumlipulataman usu lakatúy lakatunupulatamatni lipulatamatni, usu akxni an latá lakatum Lakatunupulatamatni Lipulatamatni latá chan alakatunu, usu patlekge litapapitsin xla xtapakgsittachixkuwit; ná ni wilakgólh chuchut latá chi ixpakglhat, kalakaniwá usu kgalhtuchokgo talakgapulanit nak litapitsit lakatúy usu liwaká laktunupulatamatni usu liwaká Lakatunupulatamatni usu latá xtapakgsittachixkuwit chu lakatúm talakatsú katilankapulataman, usu akxni ixlitapakgtat xla puxkga makuán la litápitsi nak ixlakni lakatúy lakatunupulatamatni lipulatamatni usu xtapakgsittachixkuwit xawá lakatúm talakatsú katilankapulataman; xlakán kamusni nemá taxtuyachá nak ixkilhtúm pupunú, kalakgatúm kalipupunú, ixputlawkán, ixpakglhatkán usu puxkganín, xalakgatúm chuchut xatakgalhín lilakgatumlipulataman, xawá nemá maxtukán xalak pumaxtukán likán; xawá ixputlawkán, usu puxkganín xawá xatsalanan ixpulakni nak ixlitilanka nemá lhkawalí tapakgsín. Chuchut xalak ixtampin tiyat tlan ixlikstaka kalakgaskgoyuwalikanít xawá akgchipawali ixpuchina tiyat, kaj wa akxni limakskiní xpaskgata xakakapulhuwa usu laktlawakán tunu limakuanat; makgantaxtuniná lipulataman tlan natlawá xatapakgsin la namakutukun xawá maklakaskinkán chu tlan nalá makatsukí kaliwankanit, nachuná latá wakg chuchut xla takgalhit xalilakgatumlipulataman. Latá tunu chuchut nemá nitanuma nemá kamapakuwichá, nakalikatsiyá makgtanuma xla takgalhat xla tiyat aná nitsalanán usu aná nitawilana ixpumakin, kaj wa pala ixtakgaska lakatúy usu liwaka tiyat, latá maklakaskinkan ja'é, chuchut nalikatsikan maklakaskinít xakakapulhuwa, xawá nalitamakgxtakga latá, nawán pulatamatni.|Latá nemá lichíwinán pulaktúy xapula tsokgwilin, ixtatlajat lilakgatumlipulataman nilá slkgkán chu liwajtaskiní xawá xatamaklakaskin, maklakaskinkán xanematá, xlakán likstukán usu tamakxtumit nemá talakkaxtawilanít latá wi tapakgsín xla mejikano, nilá katilalh watayá latá kaliyawakán, nemá mastanít makgantaxtuniná lipulataman, latá wan aktsutapakgsín chu laliwi nemá talaklhkawalí tapakgsin. Tapakgsin xatakanajlan xlakán tamatankí usu taskujut xatamaxtun xla xatutanistaknán xawá lilanít nemá lichuwinán xatsokgwilin xlipulataktati, lakatitum nalín xatatlawan xawá limasit nemá natlawakan usu taskiní natlawakán latá akxni makuama, latá, nitaskiní kilhtamakú akxní mastaka xla tamakgalhjunin, chu nixlitasit namastá talakaskín kalakgmakgankán ja'é. Mapakgsiná lipulatamatni kgalhí talakgchán namalakatsukí tamakinat lilakgatumlipulatamatni chu kamakgenupalá. Xatalakgakapalan nemá piwatayá natlawá makgantaxtuniná latá kitaxtú chu nikulá liwi nemá tapakgsin nalikxila. Wa chi amá lipasan chu xla xalakpalha lilaklhkuyun, chuchutwa usu xamixinat usu xla xatutanistaknán xkgakganat, ni katikamastaka limastanitni nipala talakkaxtlawat, yaj katitawi nemá xakxni ixmastakanit xawá Lilakgatumpulataman natlawá xamaklakaskin.|Ja'é takgantaxtun, latá lhkawalinít xatalakkaxlan tapagsin. Lakgchán watayá Lilakgatumlipulatalaman malakgawaní, lin, lakgxtapalí, makgpitsí xawá mastá lilakgskgon nemá kgalhí talakaskín tamastá tamakgtayan xakakapulhuwa. Ja'é nak lilanat nikatikamaxkika taskintaskujut xalikstu chu Lilakgatumlipulataman nakamaklakaskín takgtalhín xawá xlakgstu maklakaskinat nemá taskiní tu xlakata lipumqakgantaxtin.|Nalakgchampalá Lilakgatum lipulataman xatamaklakaskin xla lilaklhkuyun litapankgni xlakata namalakgawaní xla litliwakga tapankgni xawá lakatitumlakgchipalín nemá tlawanitá alakatunu laktsulilakgchat. Xatamaklakaskín xla litliwakga tapankgat watayá tlan nakgalhí lipumakgantaxtit kalitlá.|Lilakgatumlipulataman tlawá lakgatúm kalilakgtaxtutaman watiyá namá nemá niwí nak titsuntinpulataman xla pupunú xawá tapakgxtokga ja'é, ixlakgchanatkán xla takpulhkat chu xtapakgtattapakgsit nemá natawán tapakgxtokga ja'é tapakgsit xla Tamakxtumit. Aná niku xalilakgtaxtutaman watiyá natalakglhmaní kawpuxám en millas náuticas, xatalaklhkán nemá tsukú nak litapitsin xla lichipaxni latá aná nilhkakán titsuntinpulataman xla pupunú. Aná ni ama kitaxtú amá ixlitilanka malakgawaní tamatastukli amá niku xalilakgtaxtutaman watiyá xala'alakatunu Pulatamat, xatamapitsin piwatayá amá niku natlawakán latá nemá chuná nataskiní, amá talakkaxlan xla ja'e Pulatamat.|Li'akgskgalalatatlawan latá makglhtinankán xatlatajatxla tiyat xawá xla chuchut xla Lilakgatumlipulatawan, nakxpuxkulinkán wa xlakata limapakgsinín:|II. Xatatamakxtumit sikulanán nemá nalakgawán lata wan likatsin 130 xawá ixtapakgsin xalaktsutapakgsin natakgalhí li'akgskgalatatatlawan xlakata natamakglhtinán, natakgalhí usu nalakpulhkalín, watiyawá, takgalhín nemá taskiní tu nalitlawá, latá tu ya laktsutamaklakaskín xawá talimalakgtsuwin nemá namalakatsukí tapakagsin xalaktsú'ixtapakgsin.|III. Xpukgantaxtuntachixkuwit xla makgtayamanín, xakakapulhuwa usu xalikstu, nemá takgalhí talakaskín kamakgtayá ti tapakgtanunít, usu atunu tu katuwá xalakatitum, nilá natatiyá liwaká takgalhín makga'anat nemá watayá taskiní, tunkán usu xakatanks tu kalimaklakaskinkán, la takilhawaka nemá nawán tapakgsin xalaktsutapakgsin;|V. Xpumakinanín tumin nemá liwaj tlan takgalhí talakaskín, lata wan tapakgsín xla xpukgantaxtun tachixkuwit xlalimasakuanit tumin, tlan takgalhí xatawilín limaxokgon, xla takgalhinín xalak kachikín chu xalak katukuxtu lata wan xlimapakgsinín piwatayá amá tapakgsín, kaj wa nilá natakgalhí nak takgalhín usu xatalakpulhkawalín liwaká takgalhín raíces nemá watayá taskiní lata' xakatanks maklakaskín.|IX. Xatamakgpitsin nemá ixtitlawaka nemá kalakatitum tasí lata xlakán tapulataman nemá wi nemá alakutu pulataman xawa ana nilanit takglhuwit, tlan nitu katilimakuanka akxni chuná nataskín lakgapututu lata ixliwakgkán tapulataman nemá tawilana en posesión lakgaputúm lata ixliwakg tiyat, xalilanat xatamapitsin, usu lakgaputúm lata ixliwakgkán piwatayá tapulataman akxni tawilana en posesión lakgapututu ixliwakg tiyat.|X. (Lakgmakgankán)|XI. (Lakgmakgankán)|XII. (Lakgmakgankán)|XIII. (Lakgmakgankán)|XIV. (Lakgmakgankán)|XVI. (Lakgmakgankán)|XX. Pulatamatni namatliwakglha xatalistakat xatakchán xalakkatukuxtu, xlakata laktsulilakgchat namalakatsuki puskujni chu kalimamakgtayani matakuxtunanín tachixkuwit ixlitapaxawan latamat xawa ixtapakgtanut nalitastakni nak lilakgatumlipulatamatni, chu namalhuwí taskujut agropecuario xawa kakiwin xlakata liwaj tlan maklakaskínkán tiyat, nakatlawakán tamatankit de infraestructura, insumos, litapawat, servicios xla tamasinin xawa asistencia técnica. Nachunalitúm namaxtú tamakxtumittapakgsin reglamentaria xla talimakatakaxni xawa organizar tamakgalán agropecuaria, ixtatlawán xawa xatastán, kalimakgachakgxikán xatamaklakaxni kakapulhuwa.